CELEX: 32010R0540
Language: lv
Date: 2010-06-16 00:00:00
Title: Eiropas Parlamenta un Padomes Regula (ES) Nr. 540/2010 ( 2010. gada 16. jūnijs ), ar kuru groza Padomes Regulu (EK) Nr. 1085/2006, ar ko izveido Pirmspievienošanās palīdzības instrumentu ( IPA )

24.6.2010   
            
            
               LV
            
            
               Eiropas Savienības Oficiālais Vēstnesis
            
            
               L 158/7
            
         EIROPAS PARLAMENTA UN PADOMES REGULA (ES) Nr. 540/2010
   (2010. gada 16. jūnijs),
   ar kuru groza Padomes Regulu (EK) Nr. 1085/2006, ar ko izveido Pirmspievienošanās palīdzības instrumentu (IPA)
   EIROPAS PARLAMENTS UN EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 212. pantu,
   ņemot vērā Eiropas Komisijas priekšlikumu,
   pēc apspriešanās ar Reģionu komiteju,
   saskaņā ar parasto likumdošanas procedūru (1),
   tā kā:
   
               (1)
            
            
               Regulā (EK) Nr. 1085/2006 (2) paredzēta palīdzība kandidātvalstīm un potenciālajām kandidātvalstīm pakāpeniskas saskaņošanas ar Eiropas Savienības standartiem un politikas jomām, tostarp vajadzības gadījumā ar acquis communautaire, veikšanai, lai tās kļūtu par Savienības dalībvalstīm.
            
         
               (2)
            
            
               Līguma par Eiropas Savienību 49. pantā ir teikts, ka jebkura Eiropas valsts, kas ievēro un apņemas sekmēt šā līguma 2. pantā minētās vērtības, proti, cilvēka cieņu, brīvību, demokrātiju, vienlīdzību, tiesiskumu un cilvēktiesību, tostarp minoritāšu tiesību, ievērošanu, var lūgt, lai to uzņem par Savienības locekli.
            
         
               (3)
            
            
               Eiropadomes 2006. gada 14. decembra sanāksmes secinājumos minēts atjaunotais konsenss par paplašināšanos, kā arī princips, ka katra pieteikuma iesniedzējvalsts jāvērtē pēc tās sasniegumiem.
            
         
               (4)
            
            
               Pēc Islandes Republikas (turpmāk “Islande”) pieteikuma iestāties Eiropas Savienībā, kas iesniegts 2009. gada 16. jūlijā, Padome aicināja Komisiju iesniegt Padomei savu atzinumu par Islandes pieteikumu. Tādējādi Islandi var uzskatīt par potenciālu kandidātvalsti.
            
         
               (5)
            
            
               Saskaņā ar Regulu (EK) Nr. 1085/2006 palīdzība potenciālajām kandidātvalstīm un Rietumbalkānu kandidātvalstīm, un Turcijai inter alia tiek sniegta saskaņā ar Eiropas un pievienošanās partnerībām.
            
         
               (6)
            
            
               Islande ir Eiropas Ekonomikas zonas dalībvalsts. Tādēļ palīdzība saskaņā ar Regulu (EK) Nr. 1085/2006 jāsniedz, pienācīgi ņemot vērā ziņojumus un stratēģijas dokumentu, kas ietverti Komisijas ikgadējā Paplašināšanās paketē,
            
         IR PIEŅĒMUŠI ŠO REGULU.
   1. pants
   Regulu (EK) Nr. 1085/2006 ar šo groza šādi.
   
               1.
            
            
               Regulas 4. pantu papildina ar šādu daļu:
               “Palīdzību Islandei sniedz jo īpaši saskaņā ar Paplašināšanās paketē ietvertajiem ziņojumiem un stratēģijas dokumentu.”
            
         
               2.
            
            
               Regulas II pielikumā pēc vārdiem “Bosnija un Hercegovina” iekļauj šādu vārdu:
               
                           “—
                        
                        
                           Islande”.
                        
                     
         2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Strasbūrā, 2010. gada 16. jūnijā
      
         
            Eiropas Parlamenta vārdā –
         
            priekšsēdētājs
         
         J. BUZEK
      
      
         
            Padomes vārdā –
         
            priekšsēdētājs
         
         D. LÓPEZ GARRIDO
      
   
   
      (1)  Eiropas Parlamenta 2010. gada 11. februāra Nostāja (Oficiālajā Vēstnesī vēl nav publicēta) un Padomes 2010. gada 31. maija Lēmums.
   
      (2)  OV L 210, 31.7.2006., 82. lpp.